Syltastova

Syltastova eller stua på Sylta er et hus fra slutten av 1500-tallet, beliggende på gården Utsylta i Alver kommune i Nordhordland. Stuehuset på Sylta er automatisk fredet etter kulturminneloven.

Stua er laftet av fem omfar stort ovalteljet tømmer og er plassert på et fundament av syllstein. Inngangspartiet, et lite rom som kalles framstova eller døra, er ny. I dette rommet er det en stor grue med skorstein, murt av gråstein. En går ut fra at stua opprinnelig er bygd som røykstue, og har hatt åre eller røykovn. Bordtak og sperrer er nye. Om bygningen har vært del av et sammenbygd anlegg vet en ikke.Om Syltastova på Digitalt fortalt

Dateringen er basert på dendrokronologi, utført i 2006. Året 1580 er sannsynlig fellingsår for tømmeret, og huset er uansett ikke eldre enn 1550, eller nyere enn 1610.

Huset har vært bolig, men trolig også forrådsrom.Om Syltastova på Hordaland fylkeskommunes hjemmesider. 

Nord- og Midhordland sogelag eier huset og har restaurert det, mens Radøy sogelag har tilsyn.

 Referanser 

 Eksterne lenker 


Kategori:Byggverk i Alver
Kategori:Fredete byggverk i Vestland
Kategori:Kulturminner i Alver